ระยะเริ่มแรก กลวิธีประครองตัวให้ไม่กลับไปดื่มอีก กลวิธีเลิกเหล้า การขอความช่วยเหลือ
ถ้าคุณคิดจะเลิกด้วยตัวคุณเอง เราขอเตือนว่าผลที่ตามมาอาจร้ายแรงถึงชีวิตได้ในบางกรณี ถ้าคุณเกิดอาการถอนพิษสุรา (ตื่นตกใจ, กระสับกระส่ายอย่างรุนแรง, มือสั่น ใจสั่น, หัวใจเต้นเร็วผิดปกติ) คุณควรรีบไปพบแพทย์หรือโทรขอความช่วยเหลือทางการแพทย์โดยทันที ในบางคน อาจถึงขั้นเกิดอาการประสาทหลอน ซึ่งถือเป็นอาการถอนพิษสุราที่ร้ายแรงถึงชีวิตหากไม่ได้รับการรักษา  เลิกเหล้าไม่ใช่สิ่งที่คุณต้องทำคนเดียว นี่ไม่ใช่เรื่องง่ายๆ และมีคนที่พร้อมจะช่วยคุณเยอะมาก (ทั้งผู้ที่มีและไม่มีความรู้ทางการแพทย์) ซึ่งการเลิกโดยพึ่งพาคำปรึกษาทางการแพทย์นั้นสามารถทำให้อะไรๆ ง่ายขึ้นเยอะ แพทย์มักสั่งยากลุ่ม benzodiazepines เพื่อช่วยให้การเลิกเหล้า ยากลุ่ม Benzodiazepines ได้แก่ alprazolam (Xanax), clonazepam (Klonopin), diazepam (Valium) และ lorazepam (Ativan) ออกฤทธิ์ต่อระบบประสาทเพื่อช่วยในการคลายเครียด และลดความวิตกกังวล ยาเหล่านี้มีความปลอดภัยและใช้กันแพร่หลาย โอกาสเสียชีวิตเมื่อใช้ยาเกินขนาดมีต่ำมาก คุณอาจดื่มมากนานจนรู้สึกเหมือนมีสุราเป็นเพื่อน การเลิกดื่มอาจแทบไม่ต่างอะไรจากการบอกลาเพื่อนดีๆ คนหนึ่ง ขอบอกเลยว่า เปลี่ยนความคิดซะ การติดสุราไม่เคยก่อผลดีต่อสุขภาพ ดังนั้น การเลิกเหล้าจึงเปรียบเสมือนการบอกลาสิ่งไม่ดีออกจากชีวิตคุณ ถ้าใจหนึ่งอยากเลิก ใจหนึ่งไม่อยาก ก็จะทำให้คุณเลิกได้ครึ่งๆ กลางๆ วิธีการนี้อาจใช้ไม่ได้ถ้าคุณดื่มหนักมากจนเสี่ยงต่ออาการถอนพิษสุรา คุณอาจต้องค่อยเป็นค่อยไปมากกว่าคนอื่นๆ (ถ้าคุณมีอาการเสี่ยงควรปรึกษาแพทย์เพื่อวางแผนการเลิก) อย่าอ้างว่าเดี๋ยวมีแขกมาแล้วจะต้องต้อนรับแขกด้วยไวน์ เบียร์ หรือค็อกเทล ในเมื่อคุณมีเครื่องดื่มอื่นๆ ไม่ว่าจะเป็นชา น้ำผลไม้ น้ำอัดลม และอีกมากมายให้เลือกได้เช่นกัน อยากร้องไห้ก็ร้อง อยากหัวเราะก็หัวเราะ หิวก็หาอะไรใส่ท้อง เหนื่อยก็พัก แรกๆ คุณอาจจะรู้สึกแปลก แต่อย่าได้แคร์ นานแค่ไหนแล้วที่คุณอัดอั้นความรู้สึกของคุณเอาไว้ คุณจะค่อยๆ เข้าใจตัวเองมากขึ้น หรือไปเจอคนที่จะชวนคุณดื่ม ใช่ คู่หูคุณ เพื่อนร่วมก๊วนเหล้าคุณ คุณอาจจะต้องทำใจหยุดไปดื่มกับพวกเขา อย่างไรก็ดี คุณอาจมารู้เอาทีหลังก็ได้ว่าความจริงเพื่อนของคุณเหล้านั้นไม่ใช่ขาประจำดื่มเหล้าเช่นเดียวกับคุณ เขาอาจดื่มเฉพาะเวลาที่อยู่กับคุณ และดื่มแค่สองแก้วในขณะที่คุณปาไปห้าแก้วแล้วก็เป็นได้ อย่าฝืนตัวเองถ้ายังไม่พร้อม ถ้าปกติไปทะเลแล้วอดดื่มไม่ได้ปีนี้ก็อย่าเพิ่งไปทะเล ถ้าคุณไปทานข้าวเย็นที่บ้านเพื่อนคนหนึ่งแล้วคุณดื่มเสมอ ลองขอติดไว้ก่อนแล้วไปวันหลัง การประคับประครองตัวเองให้ละเว้นจากสุราให้ได้นั้นต้องมาเป็นอันดับหนึ่งสำหรับคุณในตอนนี้ นี่คือเวลาที่คุณต้องดูแลตัวเอง เรื่องของคนอื่นต้องรอไปก่อน เมื่อไหร่ที่อยากดื่ม ให้เอาเงินที่คุณจะนำไปซื้อเหล้าเก็บเข้ากระเป๋าตังใบนี้ แล้วคุณจะตกใจ การประคองตัวให้ไม่กลับไปดื่มอีกเป็นช่วงเวลาที่จะทำให้คุณเห็นประโยชน์ของการเลิกเหล้าอย่างเป็นรูปธรรม ลองนับดูสิว่าคุณประหยัดเงินได้เท่าไหร่ นำเงินที่คุณเก็บไว้จากการซื้อเหล้าไปทำกิจกรรมผ่อนคลายความเครียดอย่างอื่นแทน เช่น ไปนวด ไปสปา ลองเล่นโยคะ หรือจะนำไปซื้อซีดีเพลงผ่อนคลายๆ เฟอร์นิเจอร์ใหม่ หรือซื้อขนมเลี้ยงเพื่อนๆ ก็ยังได้ อาจเป็นเครื่องประดับที่คุณใส่ติดตัวได้ คุณจะได้ระลึกไว้เสมอว่าคุณจะไม่กลับไปแตะเหล้าอีก เครื่องดื่มสุราทั้งหลายมีผลกระทบต่อการดูดซึมวิตามิน โดยเฉพาะกลุ่ม thiamine  การขาดวิตามินเหล่านี้อาจก่อให้เกิดผลร้ายแรงต่อการรับรู้ของสมอง อาจเกิดโรค Wernicke-Korsakoff ซึ่งก่อให้เกิดอาการสูญเสียความทรงจำหรือสมองเสื่อมได้ คุณดื่มในสถานการณ์ไหนบ้าง ไม่ว่าจะเป็นมื้อค่ำสุดโรแมนติก หรือในงานปาร์ตี้ฉลอง พักผ่อนนั่งชิว หรือพบปะผู้คน คุณมีวิธีที่จะทำสิ่งเหล่านั้นได้โดยไม่ต้องมีแอลกอฮอล์เป็นส่วนประกอบ ลองจดลิสต์ขึ้นมา มีคนมากมายที่อยู่ได้อย่างมีความสุขไม่ต่างจากคุณโดยที่พวกเขาไม่ดื่ม ลองทำดูบ้าง แล้วคุณจะรู้ว่ามันไม่ได้ทำให้ชีวิตคุณ "สนุก" น้อยลงเลย อยากจะเป็นแบบนั้นอีกครั้งไหม อย่าคิดนะว่าคุณเกิดมาเพื่อเป็นแบบนั้น เพราะคุณไม่ใช่ คุณสามารถมีความสุขได้ โดยไม่ต้องเมาเละ นั่นแหละคือเป้าหมายของคุณ มีความสุขกับการนอนหลับสบายๆ โดยไม่ต้องทรมานตื่นตอนตี 3 มาหาอะไรใส่ปากและกลับไปนอนต่อแบบหัวแทบระเบิด มีความสุขกับการที่คุณจำได้ว่าเมื่อคืนเจอใครมาบ้าง และคนเหล่านั้นเขาดีใจที่ได้เจอคุณ มีความสุขที่คุณรักตัวเองมากพอจนทำสำเร็จ คุณเป็นคนใหม่แล้ว รักตัวเองซะ คุณต้องให้เกียรติตัวคุณเองในวันนั้นและเหตุผลที่คุณเลือก คนเราอาจไม่ได้มีเหตุผลในการเลือกทำอะไรบางอย่างไปเสียทุกครั้ง แต่เมื่อเรามี เราจะทำมันอย่างเต็มที่ โดยเฉพาะเวลาที่คุณลำบาก มีเหตุผลร้อยแปดที่ผลักดันให้คุณผ่านมาได้ ลองถามตัวเองดูว่าคราวนี้คุณมีเหตุผลอะไรในการไม่กลับไปดื่มอีก  "ไม่อยากต้องเสียงานเพราะเมาค้างอีกแล้ว" "ไม่อยากทำให้ลูกขายขี้หน้าต่อหน้าเพื่อนๆ อีกแล้ว" "ไม่อยากอยู่ในสภาพเมาไม่เหลือชิ้นดีต่อหน้าคนรักอีกแล้ว" "ไม่อยากเมาแล้วขับอีกแล้ว" "ไม่อยากเมาแล้วโทรไปหาเพื่อนๆ พูดแต่เรื่องไร้สาระราวกับคนบ้าอีกแล้ว" "ไม่อยากต้องมานั่งซ่อนเหล้าตามซอกหลืบในบ้านอีกแล้ว" "ไม่อยากเสแสร้งทำเป็นจำได้ว่าเมื่อคืนเกิดอะไรขึ้นทั้งที่ควรจริงลืมทุกอย่างตั้งแต่ .. ทุ่มไปแล้ว" "ไม่อยากเสียชีวิตคู่ครั้งนี้ไปเหมือนที่เสียครั้งแรกให้กับพิษสุรา" หรือสงสัยว่า "ชีวิตคนสุขภาพดีปกติเขาเป็นอย่างไรกันนะ" ในทางตรงกันข้าม คุณควรไปร่วมงานอย่างมีสติ และรับผิดชอบตัวเอง บอกตัวเองว่าคุณไม่ดื่มก็สนุกได้ แต่ถ้าคุณรู้ว่าคุณจะเผลอดื่มแน่ๆ ไม่ไปงานเลยอาจดีกว่า คุณจะต้องรู้ขีดจำกัดของตัวเองว่าทนได้แค่ไหน และแค่ไหนที่ควรหลีกเลี่ยง ใครๆ ก็มีขีดจำกัดกันทั้งนั้่น ท่องไว้ทุกครั้งที่คุณรู้สึกจิตใจอ่อนแอ การท่องประโยคจะช่วยกระตุ้นความพยายามของคุณให้กลับมาแน่วแน่ได้อีกครั้ง    นี่คือตัวอย่างประโยคเด็ดที่คุณอาจลองนำไปใช้  "ความไม่มีโรค คือ ลาภอันประเสริฐ" - พระพุทธเจ้า  "แค่เริ่มก็มีชัยไปกว่าครึ่ง" - ธีโอดอร์ รูสเวลต์  "ฉันเชื่อว่าการหัวเราะเป็นวิธีเผาผลาญที่ดีที่สุด ฉันเชื่อในการจูบ จูบกันบ่อยๆ ฉันเชื่อในการสู้ไม่ท้อแม้ว่าทุกอย่างจะดูแย่แค่ไหน ฉันเชื่อว่าผู้หญิงที่มีความสุขทุกคนคือผู้หญิงที่สวยที่สุด ฉันเชื่อว่าพรุ่งคือวันอีกวันหนึ่ง และฉันเชื่อในปาฏิหาริย์" - ออเดรย์ เฮปเบิร์น ในระยะแรก การทำแบบนี้จะให้ผลดีเกินคาด ให้คนใกล้ชิดของคุณช่วยเก็บของขวัญชิ้นที่คุณอยากให้ตัวเองไว้ให้ แล้วคอยรายงานสถานการณ์เมื่อครบกำหนดเวลาที่คุณตั้งไว้เพื่อรับรางวัลนั้นๆ ให้โอกาสคนรอบตัวที่ใกล้ชิดกับคุณได้สนุกกับคุณไปด้วย คุณจะเลิกได้อย่างมีความสุขขึ้น ทำสมาธิให้เป็นประจำโดยเฉพาะในช่วงเช้า เมื่อทำเสร็จแล้ว ให้ประกาศกับตัวเองว่า คุณจะไม่ดื่มเหล้าอีก ถ้าคุณเกิดรู้สึกอดใจไม่ไหวขึ้นมา ให้ลองนึกถึงความสงบในจิตใจระหว่างที่คุณทำสมาธิ จะช่วยดึงความสนใจคุณออกจากการดื่มได้  ลองฝึกโยคะ! โยคะช่วยลดความเครียดและทำให้จิตใจสงบ จะดีที่สุดถ้าคุณเล่นโยคะเป็นกลุ่ม เพราะคุณจะสามารถรับรู้พลังงานบวกจากคนอื่นรอบๆ คุณได้ รับพลังบวกนั้นเข้าตัวคุณให้มากๆ โรมไม่ได้สร้างเสร็จในวันเดียว ให้คุณเลิกภายในอาทิตย์เดียวย่อมเป็นไปไม่ได้เช่นกัน ค่อยๆ ลดไปทีละนิด ไปเรื่อยๆ คุณก็จะดื่มน้อยลงไปเองจนเลิกได้ในที่สุด โดยเฉพาะสำหรับผู้ที่ดื่มหนักมาก การหักดิบอาจก่อนให้เกิดผลกระทบทั้งทางร่างกายและจิตใจอย่างแรงได้  ลองจินตนาการดูถึงช่วงเวลาที่คุณดื่มมากไปจนอาเจียนและปวดศีรษะรุนแรง สภาพคุณเละเทะแค่ไหน มันแย่แค่ไหน จำความรู้สึกเหล่านั้นไว้ว่ามันแย่แค่ไหน สิ่งนี้คือก้าวแรกที่จะช่วยผลักดันให้คุณรู้สึกอยากเลิกอย่างจริงจัง ขอแค่ดื่มน้อยลงได้แม้แต่แก้วเดียวก็ยอดเยี่ยมแล้ว อย่าไปคิดว่าแค่แก้วเดียวนั้นน้อยนิด เพราะไม่มีอะไรน้อยเกินไปสำหรับคนที่ตั้งใจจะเลิก ขอให้คุณพยายามลดปริมาณลงอย่างค่อยเป็นค่อยไปในทุกๆ ครั้งที่คุณดื่ม หรือถ้าคุณรู้สึกไฟแรงมากพอ จะลองกำหนดปริมาณว่าให้ตัวเองดื่มได้กี่แก้ว กี่ขวดต่ออาทิตย์ดูก็ได้ การทานอาหารจะช่วยให้คุณรู้สึกอยากดื่มน้อยลง และทำให้เมาได้ยากขึ้น แต่เมื่อทานแล้ว ห้ามดื่มหนักจนเมาราวกับว่าไม่ได้ทานอะไรรองท้องมาโดยเด็ดขาด ถ้าคุณทำ เราจะถือว่าคุณฉลาดแกมโกง คุณจำเป็นจะต้องมีน้ำในร่างกายอย่างเพียงพอเพื่อช่วยให้ร่างกายคุณขับของเสียออกมาได้ การดื่มน้ำจะช่วยให้คุณรู้สึกดีขึ้น ในหนึ่งวัน ผู้ชายควรดื่มน้ำวันละ 12 แก้ว (3 ลิตร) ส่วนผู้หญิง 9 แก้ว (2.2 ลิตร) คุณจะได้ไม่ต้องรู้สึกครึ่งๆ กลางๆ ว่าคุณจำเป็นต้องมีแอลกอฮอล์ติดบ้านไว้ คุณอาจลองใช้วัตถุดิบชนิดอื่นที่ไม่มีส่วนผสมของแอลกอฮอล์แทน หรือข้ามขั้นตอนที่ต้องใช้ไปเลย ถ้าคุณต้องไปสังสรรค์กับเพื่อนฝูง เพื่อนคุณอาจมองว่าคุณไม่ได้มีปัญหาอะไรที่จะทำให้คุณถึงกับต้องเลิกดื่ม คนที่เขาไม่ได้ดื่มหนักเท่าคุณเขาไม่เข้าใจหรอกว่าคุณมีปัญหาหนักแค่ไหน เพราะฉะนั้น แค่บอกไปเลยว่า "วันนี้ขอเป็นไดเอทโค้กละกัน อยากคุมน้ำหนัก" พอคุณบอกปัดแบบนี้ไปหลายครั้งเขา พวกเขาจะเริ่มเข้าใจคุณเอง และอาจคิดด้วยว่า "ดีแล้วที่เลิกได้เสียที" เช่น ถ้ามันเป็นธรรมเนียมของคุณที่จะเริ่มดื่มหลังเลิกงาน หรือเมื่อกลับถึงบ้าน ให้ลองหาอะไรอย่างอื่นทำ อาจจะไปเยี่ยมพ่อแม่ ไปหาเพื่อน หรืออะไรก็ได้ ถ้าได้เปลี่ยนสถานที่ดูบ้างแล้ว รับรองว่าคุณจะปลีกตัวออกจากวงจรการดื่มของคุณได้แน่นอน  ซื้อสมุดช่วยวางแผนมาแล้วเขียนกิจกรรมอื่นๆ ลงไปแทนช่วงเวลาที่ปกติคุณออกไปดื่ม ถ้าคุณนั่งเฉยๆ ไม่มีอะไรทำอยู่บ้านคุณคงได้ออกไปดื่มเป็นแน่ เพราะฉะนั้น วางแผนแล้วจดลงสมุดเสีย การจดจะทำให้คุณโฟกัสและตั้งใจจะทำกิจกรรมเหล่านั้นมากขึ้น หลายคนชอบอ้างว่า "ก็ดื่มมาตลอดชีวิตแล้วให้เลิกตอนนี้ไปมันจะทันอะไร" หรือ "ลองพยายามมาตั้งหลายครั้งแล้วแต่ก็ทำไม่เคยได้เสียที" บางคนที่พบว่าตัวเองเป็นโรคตับแข็งอาจถึงขั้นหมดหวัง แต่การเลิกเหล้าจะช่วยยืดชีวิตของคุณออกไปแน่นอน ส่วนจะยืดไปได้ยาวแค่ไหนนั้นขึ้นอยู่กับตัวคุณ อย่ามาตัดสินว่าเลิกไปก็เท่านั้นไม่ช่วยอะไร ไม่ต้องเลิกก็ได้ เพราะคนที่เลิกได้แล้วเท่านั้นถึงจะรู้ว่ามันช่วยคุณอย่างไรบ้าง บอกตัวเองไว้เสมอว่าคุณเคยพยายามเลิกมาแล้วกี่ครั้งต่อกี่ครั้งในอดีต และคุณมีความสามารถที่จะลองใหม่ได้เสมอ การพยายามเลิกเหล้าไม่มีจำนวนครั้งจำกัด และ "ไม่เคย" มีคำว่า "สายเกินไป" ถ้าคุณเลิกได้คือคุณชนะ และคุณจะเป็นความหวังให้กับคนอื่นๆ ที่พยายามเลิกอยู่ บางคนมัวแต่มานั่งท้อแท้เสียใจว่าทำไมไม่เริ่มเลิกเหล้าให้เร็วกว่านี้ คุณไม่จำเป็นต้องโทษใครเท่านั้น ตอนนี้สุราคือศัตรูของคุณ มันคอยบอกคุณมาตลอดว่าฉันนี่แหละคือเพื่อนแท้และสำคัญกว่าทุกอย่างในชีวิต แต่ไม่ใช่เลย ตัวคุณเองต่างหากที่สำคัญที่สุด จะมีประโยชน์อะไรถ้าคุณตายขึ้นมา เพราะฉะนั้น "คุณ" ต้องก้าวออกมาจากวงจรอุบาทว์ที่เคยมีมา และเริ่มชีวิตใหม่ที่สะอาดขึ้น ทำมันให้จริงจังที่สุดเพราะเราทุกคนมีเพียงชีวิตเดียว ความรู้สึกผิดไม่ใช่เหตุผลทั้งหมดในการเลิกเหล้า คุณควรจะเลิกเพราะคุณรู้ที่จะรักตัวเอง เพราะคุณนึกถึงความสุขของครอบครัวคุณ เพื่อนคุณ ทุกคนที่รักและเป็นห่วงคุณ เพราะคุณจะเป็นตัวอย่างที่ดีอีกตัวอย่างหนึ่งให้กับโลกใบนี้ ความรู้สึกผิดนั้น เป็นเพียงส่วนหนึ่งของเหตุผลที่ดีๆ ทั้งหมดที่คุณควรเลิก นี่อาจเป็นสิ่งที่ยากที่สุดในทุกขั้นตอนการเลิกก็เป็นได้ แต่การบอกครอบครัวของคุณว่าคุณกำลังตั้งใจจะเลิก และต้องการทำให้สำเร็จนั้นถือเป็น "ก้าวใหญ่" ในการไปสู่เป้าหมาย น้อยคนนักที่จะเลิกเหล้าเพียงลำพัง และน้อยยิ่งกว่าที่ประคองตัวเองให้ไม่กลับไปดื่มอีกได้ คุณไม่มีอะไรให้ต้องรู้สึกแย่ที่จะบอกครอบครัวของคุณว่าคุณกำลังเจอกับอะไรอยู่  กำหนดสิ่งที่คุณอยากให้ครอบครัวและเพื่อนของคุณช่วยทำ เช่น ขอให้พวกเขาดึงเหล้าออกจากมือคุณทันทีถ้าเห็นคุณดื่ม ให้พวกเขาช่วยทำหน้าที่ของผู้พิทักษ์ความดีในการดึงคุณออกห่างจากสุรา เช่น สสส. หรือวัดถ้ำกระบอก ไม่ต้องห่วงถ้าคุณหาคนมาช่วยคุณผ่านการบำบัดไม่ได้ เพราะเลิกผ่านกลุ่มบำบัดนี้ไม่ได้เหมาะกับทุกคน (แต่มีคนมากมายที่เลิกได้) คนเหล่านั้นพยายามอย่างสุดความสามารถและเมื่อทำสำเร็จ ชีวิตช่วงที่ติดเหล้าก็เป็นเพียงอดีตที่ไม่ต้องหันกลับไปมองอีก  การเข้าร่วมผู้ติดสุราเรื้อรังนิรนามสามารถช่วยให้คุณไม่กลับไปดื่มเหล้าอีกได้อย่างเห็นผลเมื่อคุณตัดสินใจแล้วว่าคุณอยากมีสุขภาพที่ดี งานค้นคว้าชิ้นหนึ่งพบว่าผู้ป่วยที่เข้าร่วมกลุ่มผู้ติดสุราเรื้อรังนิรนามสามารถบังคับใจตกเองได้ถึง 81% ในขณะที่ผู้ที่ไม่ได้เข้าร่วมทำได้เพียง 26%' ส่วนต่างเกินครึ่งเลยทีเดียว การเข้าร่วมอย่างสม่ำเสมอมีผลสำคัญมาก ที่กลุ่มผู้ติดสุราเรื้อรังนิรนามจะมีการสอนการงดเหล้าอย่างเด็ดขาด ยิ่งคุณไปร่วมบ่อยมากเท่าไหร่ คุณยิ่งมีแนวโน้มจะกลับไปดื่มอีกน้อยลงเท่านั้น ผู้เลิกเหล้าหลายรายเสพย์ติดการไปร่วมกิจกรรมกับกลุ่ม ซึ่งถือเป็นสัญญาณที่ดีมากในระยะยาว โปรแกรมเลิกเหล้าจะให้คุณฝึกร่วมกับ "ผู้ช่วย" ถ้าเป็นไปได้ขอให้เป็นคนที่ไม่ใช่เพื่อนคุณ ผู้ช่วยจะทำหน้าที่ช่วยเหลือคุณเมื่อคุณเสี่ยงกลับไปติดเหล้าอีก ผู้ช่วยจะกล้าบอกคุณตรงๆ เมื่อคุณทำผิด การมีผู้ช่วยคอยควบคุณอยู่มีประสิทธิภาพดีมากในการทำให้คุณไม่กลับไปดื่มอีก หลังเลิกได้ 90 วัน หน้าตาคุณจะดูเปลี่ยนไป ร่างกายคุณจะกลับมาแข็งแรงขึ้น คุณอาจผอมลง รู้สึกมีเรี่ยวแรงและมีความสุขขึ้น คุณจะดูเหมือนเป็นคนใหม่เลยทีเดียว. เมื่อไหร่ก็ตามที่คุณรู้สึกท้อแท้ อ่อนแอ หาใครสักคนที่คุณไว้ใจเป็นที่ระบาย ถึงมันจะยากมากที่จะต้องพูดออกไปก็ตามที หาที่พึ่ง จะเป็นผู้ช่วยก็ได้ หรือเพื่อนก็ได้ พ่อแม่ก็ได้ ใครก็ตามที่พร้อมจะรับฟังคุณและดึงคุณให้กลับมายืนได้อีกครั้งอย่างจริงใจ เมื่อคุณพร้อม บอกเล่าเรื่องราวของคุณกับคนอื่นๆ ที่กำลังพยายามเลิกเหล้าอยู่ คุณอาจไปบรรยายในโรงเรียนถึงอาการติดสุราของคุณและผลที่คุณได้หลังการเลิกเหล้า หรือคุณอาจลองเล่าประสบการณ์ของคุณในกระทู้พันทิพย์ ไม่ว่าจะทางไหนก็ตาม เราสนับสนุนให้คุณส่งต่อกำลังใจและความช่วยเหลือที่คุณเคยได้รับต่อไปให้คนที่กำลังต้องการ คุณจะเป็นพลังให้ผู้ติดสุราคนอื่นๆ ได้ก้าวต่อไป แม้จะคนเดียวก็ยังดี ชีวิตคุณเคยขึ้นอยู่กับมันมาแล้ว คนที่คุณรักก็ด้วย คุณทำได้ ทุกความพยายามที่คุณสร้างมา วันนี้คุณทำสำเร็จแล้ว!
ปรึกษาแพทย์. เปลี่ยนความคิดของคุณเสียใหม่ก่อนเลิกเหล้า. เลือกวันที่ให้ตายตัวแล้วเลิกซะ. เลิกนิสัยตุนเหล้าไว้ในบ้าน. ปลดปล่อยความรู้สึกออกมาให้เต็มที่. หลีกเลี่ยงอย่าพาตัวเองไปอยู่ในสถานการณ์ที่ต้องดื่ม. ซื้อ "กระเป๋าตังเลิกเหล้า". ลองซื้อของให้ตัวเองอย่างหนึ่งเพื่อเก็บเป็นที่ระลึกว่าคุณเลิกเหล้าได้. ทานอาหารเสริมวิตามิน บี ในอาทิตย์แรกที่คุณเริ่มงดเหล้า. ลิสต์กิจกรรมต่างๆ ที่คุณเคยทำและดื่มไปด้วย. ถ้าคุณเกิดอยากดื่มขึ้นมา ลองนึกภาพตัวเองเวลาคุณเมาเละดู. มีความสุขกับสภาพจิตใจที่ดีขึ้นของคุณ. อย่าลืมว่าทำไมตอนแรกคุณถึงตัดสินใจเลิก. คุณไม่จำเป็นต้องวิ่งหนีทุกงานเลี้ยงที่คุณอาจต้องดื่ม. จดจำประโยคเด็ดไว้เป็นแรงบันดาลใจในการเลิกเหล้าอย่างมุ่งมั่น. ให้รางวัลตัวเองทุกครั้งที่คุณอดใจไม่ดื่มได้. นั่งสมาธิ. ในระยะเริ่มแรก ให้ค่อยๆ ลดปริมาณที่ดื่มลงทีละน้อย. ทานให้อิ่มก่อนดื่ม. ดื่มน้ำมากๆ. หลีกเลี่ยงการทำอาหารที่ต้องใช้แอลกอฮอล์เป็นส่วนประกอบ. ไม่ต้องพยายามไปอธิบายว่าคุณจะเลิกเหล้าให้คนอื่นฟัง. ถ้าคุณมีเวลาประจำสำหรับดื่ม จัดตารางชีวิตเสียใหม่. อย่ายอมแพ้. อย่าปล่อยให้ความรู้สึกผิดกัดกินคุณ. อย่าลังเลที่จะขอให้คนช่วย. ลองเข้าร่วมกลุ่มช่วยเหลือผู้ติดสุรา. ลองดูให้เต็มตาตัวเองว่าเลิกเหล้าแล้วมันดีอย่างไร. อย่าอายที่จะบอกเล่าประสบการณ์ระหว่างเลิกเหล้าของคุณ. ยอมรับและจดจำให้คุณใจว่านี่เป็นก้าวหนึ่งที่สำคัญที่สุดในชีวิตของคุณ.
https://www.wikihow.com/Quit-Drinking-Alcohol https://www.wikihow.com/Quit-Drinking-Alcohol https://www.wikihow.com/Quit-Drinking-Alcohol https://www.wikihow.com/Quit-Drinking-Alcohol
Deciding to Quit Utilizing Coping Strategies for Staying Sober Understanding Strategies for Getting Sober Reaching Out for Support